Sedmi kongres SKJ
Sedmi kongres Saveza komunista Jugoslavije održan je od 22. do 26. aprila 1958. godine u Ljubljani. Kongresu je prisustvovalo 1.795 delegata, od kojih su njih 124 bili članovi Centralnog komiteta i Centralne revizione komisije. Pored izabranih delegata Kongresu su prisustvovala i 283 gosta - političkih, društvenih i javnih radnika iz čitave Jugoslavije, kao i delegacije inostranih komunsitičkih i socijalističkih partija. Na kraju Kongresa je izabran novi Centralni komitet, od 135 članova, Centralna revizona komisija, od 23 člana i Izvršni komitet CK SKJ od 15 članova. Za generalnog sekretara SKJ ponovo je izabran Josip Broz Tito, a za sekretare Centralnog komiteta Edvard Kardelj i Aleksandar Ranković.